**PROJEKT POGUM – »Krepitev kompetence podjetnosti in spodbujanje prožnega prehajanja med izobraževanjem in okoljem v osnovnih šolah« -**

V projektu POGUM (PO-djetnost, Gradnik za-Upanja Mladih) bomo spodbujali način razmišljanja in razumevanja podjetnosti v osnovni šoli kot zmožnost razvijanja ustvarjalnosti, inovativnosti in proaktivnosti posameznika in skupin.

V projektu si prizadevamo za razumevanje podjetnosti, ki presega razumevanje podjetniških krožkov, priprav na tekmovanje v podjetništvu ipd. V povezavi s kompetenco podjetnosti (EntreComp) in v skladu s premišljenimi nameni na ravni vzgoje in izobraževanja, projekt omogoča:  
• da bi učenci starši, lokalne skupnosti in družba v celoti povečala pozornost k oblikovanju osebnosti za dvig sposobnosti problemskega pristopa k učenju, sposobnosti reflektiranega dela v skupini, sposobnosti načrtovanja lastne življenjske pot in pri njej vztrajati, sposobnosti kombinirati skrb zase s skrbjo za druge in za okolje;  
• ob tem naj šola krepi še sposobnosti samoomejitve, toleranco, iniciativnost in proaktivnost ipd.

Kompetenca podjetnosti in inovativnosti naj bi postala del kulture okolja, da bodo   
mladi delovali proaktivno in samoiniciativno, da bodo znanje in zmožnosti iz šolskega okolja prenesli navzven, kar naj bi prispevalo k uspešnemu oblikovanju karierne orientacije.